4 members, 83 guests, 0 anonymous users (See full list)
Google, Bing, Gasket97, Yahoo, punx2400, vapedror, GeneralDisorder Astrodienst Webmaster Tools - Astrodienst Guest user u1360158809
25-Sep-2016, 18:50 UT/GMT VAT Refunds for tourists - Afrikaans
SARS Home > Types of Tax > Value Added Tax > VAT Refunds for tourists - Afrikaans
​BTW-TERUGBETALINGS VIR TOERISTE EN BUITELANDSE ONDERNEMINGS
Wat is ‘n BTW-terugbetaling?
‘n BTW-terugbetaling is ‘n bedrag BTW wat teen 14% deur ‘n ondernemer gehef is en deur ‘n kwalifiserende koper betaal is met die aankoop van goedere binne Suid-Afrika. Die kwalifiserende koper moet in Suid-Afrika wees tydens die aankoop en moet ook die goedere uitvoer vanaf Suid-Afrika.
Die BTW-terugbetaling sal slegs op die aankoop van goedere van toepassing wees en nie op die aankoop van dienste nie d.i. die BTW wat op die dienste, soos vervoer en akkommodasie, gehef word, sal nie vir ‘n terugbetaling kwalifiseer nie. Vir meer inligting oor die proses vir BTW-terugbetalings vir ondernemers, klik hier.
Veronderstelde Insetbelasting en Opemarkwaarde sal oorweeg word vir terugbetaling op registreerbare goedere en ander tweedehandse goedere. Vir meer inligting, verwys asseblief na die Wet op BTW.
Wie mag ‘n BTW-terugbetaling eis?
‘n Kwalifiserende koper is geregtig om ‘n BTW-terugbetaling te eis. In hierdie verband, is ‘n ‘kwalifiserende koper’ ‘n persoon wat nie ‘n geregistreerde ondernemer is nie en wat ingevolge die Uitvoerbepalings ‘n:
buitelandse diplomaat is;
buitelandse onderneming is;
nie-inwoner van die Republiek is;
internasionale instelling gestig ingevolge ‘n Konstitusionele Wet of ‘n stigting met die doel om vrede en veiligheid, menseregte, politiese en sosio-ekonomiese ontwikkeling of enige soortgelyke doel te bevorder; of
instelling wat soortgelyk is aan ‘n genootskap sonder winsoogmerk of weldaadsorganisasie wat as sulks geregistreer is in daardie land van uitvoer
en gestig is in ‘n land van uitvoer en nie enige aktiwiteit bedryf binne die Republiek nie; of
vir doeleindes van Deel Twee – Artikel A, ‘n persoon wat nie ‘n inwoner van die Republiek is nie wat goedere by ‘n ondernemer binne die Republiek aankoop met die alleendoel om die goedere aan ‘n ander persoon te verkoop wat nie ‘n inwoner van die Republiek is nie.
Vir meer inligting oor BTW-terugbetalings vir ondernemers, klik hier.
Hoe eis ek ‘n BTW-terugbetaling?
‘n Kwalifiserende koper kan ‘n BTW-terugbetaling eis deur sodanige eis aan die BTW-administrateur [the VAT Refund Administrator (the VRA)].
Die kwalifiserende koper moet eers die goedere aan ‘n doeane-beampte, by die aangewese kommersiële vertrekshawe vanuit Suid-Afrika, verklaar. Die belastingfaktuur vir goedere wat nie as handbagasie gehou word nie, moet deur die doeane-beampte onderskryf word en deur ‘n VRA-beampte indien die VRA ‘n fisieke teenwoordigheid by die kommersiële hawe het. Indien die VRA nie ‘n fisieke teenwoordigheid het nie, moet jy skriftelik by die VRA aansoek doen. Verwys na die lys van kommersiële hawes hieronder.
Wanneer sal ‘n BTW-terugbetaling oorweeg word?
‘n BTW-terugbetaling sal oorweeg word indien dit aan die volgende vereis voldoen:
Die verkoper moet ‘n gekwalifiseerde verkoper wees.
Die goedere moet binne 90 dae, vanaf die datum van die belastingfaktuur, uitgevoer word - onderhewig aan sekere uitsonderings.
Die insluitende BTW-totaal van alle roerende goedere gekoop gedurende ‘n spesifieke besoek aan die RSA en uitgevoer teen die einde van daardie besoek deur die kwalifiserende koper, moet die minimum van R250 per kwalifiserende koper oorskry.
Die versoek vir ‘n terugbetaling, tesame met die toepaslike dokumentasie, moet deur die VRA ontvang wees binne 90 dae vanaf die datum van uitvoer.
Die goedere moet deur een van die 43 aangewese kommersiële hawes uitgevoer word deur die kwalifiserende koper of die kwalifiserende koper se karweikontrakteur.
Die kwalifiserende koper moet alle toepaslike oorspronklike dokumentele bewyse indien, soos uiteengesit in Deel Een van die Uitvoerbepalinge om te bewys dat die roerende goedere per pad, see, lug of spoor vervoer is.
Die 43 aangewese kommersiële hawes is:
Land se Grensposte Internasionale Lughawes Hawes Spoorweë
Land ​Kommersiële hawes
Let wel: Die VRA het slegs by die volgende lughawes ‘n fisieke teenwoordigheid: Kaapstad, King Shaka en OR Tambo.
Hoe kontak ek die VRA?
Kontakbesonderhede vir die VRA se hoofkantoor is soos volg:
OR Tambo (Johannesburg) Internasionale Lughawe
Plot 206/1 Highstraat
Pomona, Kemptonpark, 1619
Ander lande: generalqueries@taxrefunds.co.za
Telephone: + 27 11 979 0055
Faksimile: + 27 11 396 1129
Verwys na die VAT 404 Guide for Vendors (Hoofstuk 12 – Exports and Imports)
Verwys na die VAT 420 Guide for Vendors (Hoofstuk 5 – Direct and Indirect Exports)
Verwys na die Government Notice No. R. 316 ‘Export Regulations’
Skakel die SARS-kontaksentrum on 0800 00 7277 or +27 11 602 2093
Last Updated: 22/11/2017 9:49 AM ​